બાકુ : ‘પિસ્ટલ કિંગ’ જીતૂ રાયે આઇએસએસએફ નિશાનેબાજી વિશ્વકપમાં ત્રણ વખતના ઓલિમ્પિક ચેમ્પિયન કોરિયાના જોનગોહ જિનને પરાજય આપી રજત (સિલ્વર) ચંદ્રક જીત્યો છે. આ જીત સાથે જીતૂ રાયે પોતાની શાનદાર રમત દાખવી રિયો ઓલિમ્પિકમાં પોતાના વિજયના સંકેત આપ્યા છે. જીતુ રાયે ફાઇનલમાં 199.5 પોઇન્ટ સાથે મેન્સની 10મી એયર પિસ્ટલ સ્પર્ધામાં રજત ચંદ્રક પદ જીત્યો છે. બ્રાઝિલના ફેલિપે 200 અંક સાથે ગોલ્ડ મેડલ જ્યારે ક્વોલિફિકેશનમાં ઉપર રહેનાર જોગોહએ એલિમેશન રાઉન્ડમાં 178.8 પોઇન્ટ સાથે કાંસ્ય ચંદ્રક જીત્યો છે.